Talous- ja sosiaalikomitean lausunto aiheesta "Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta"



Virallinen lehti nro C 073 , 09/03/1998 s. 0042



Talous- ja sosiaalikomitean lausunto aiheesta "Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta" (98/C 73/09) Neuvosto päätti 11. syyskuuta 1997 Euroopan yhteisön perustamissopimuksen 198 artiklan perusteella pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut sosiaali-, perhe-, koulutus- ja kulttuuriasian jaosto antoi lausuntonsa 13. marraskuuta 1997. Ainoana esittelijänä oli Maurizio Angelo. Talous- ja sosiaalikomitea hyväksyi 10. ja 11. joulukuuta pitämässään 350. täysistunnossa (joulukuun 10. päivän kokouksessa) seuraavan lausunnon. Äänestyksessä annettiin 104 ääntä puolesta, 3 vastaan, ja 4 pidättyi äänestämästä. 1. Johdanto Asetukset (ETY) N:o 1408/71 ja N:o 574/72 on yhdistetty yhdeksi viralliseksi kokonaisuudeksi asetuksella (ETY) N:o 118/97 sekä muutettu ja ajanmukaistettu asetuksella (EY) N:o 1290/97. Tällä ehdotuksella pyritään pääasiassa muuttamaan asetuksia N:o 1480/71 ja N:o 574/72. Ehdotus perustuu asetuksen (ETY) N:o 574/72 95 artiklan muutoksiin, jotka tehtiin asetuksella (EY) N:o 3095/95. Lisäksi ehdotuksella pyritään ajantasaistamaan yhteisön asetuksia siten, että niissä otetaan huomioon jäsenvaltioiden lainsäädäntöihinsä tekemät muutokset sekä tietyt jäsenvaltioiden kahdenväliset sopimukset. 2. Yleistä 2.1. Komitea kannattaa tehtyjä muutosehdotuksia, joiden avulla eri ryhmien sosiaaliturvajärjestelmiä koskevia säännöksiä ajanmukaistetaan jatkuvasti. Komitea ilmaisee tyytyväisyytensä sellaisiin ehdotuksiin, joilla yksinkertaistetaan asetuksia ja selvennetään epäselvyyttä aiheuttavia tilanteita asetusten sovelluspaikalla, vaikka ne eivät välittömästi liity ajantasaistamiseen. 2.2. Selkeällä ja luotettavalla viitekehyksellä voidaan poistaa mahdollisia esteitä ja vaikeuksia, jotka haittaavat sosiaaliturvajärjestelmien piiriin kuuluvien liikkuvuutta unionissa. Näin toteutetaan yksi unionin perusperiaatteista eli henkilöiden vapaa liikkuvuus unionin alueella. 2.3. Tässä yhteydessä komitea toteaa tyytyväisenä (ottamatta kuitenkaan asiaa vielä käsiteltäväksi), että komissio ehdottaa ensimmäistä kertaa lakimääräisiin eläkejärjestelmiin liittyvien oikeuksien lisäksi säädöksiä myös täydentävien eläkeoikeuksien siirrettävyydestä. Lakimääräisiin eläkejärjestelmiin liittyvistä oikeuksista säädetään jo asetuksessa (ETY) N:o 1408/71 ja sitä koskevissa muutoksissa, joiden muuttamista ja ajantasaistamista käsitellään tässä lausunnossa. 2.4. Vaikuttaa nimittäin tarpeelliselta säätää kaikkien eläkeoikeuksien siirrettävyydestä, kuuluivatpa oikeudet sitten lakisääteisiin tai lisäeläkejärjestelmiin. Täydentävät eläkejärjestelmät ovat laajentuneet viime vuosina yhä enemmän, ja etenkin hyvän ammattitaidon omaavat työntekijät, jotka ovat pääasiassa kiinnostuneita liikkuvuudesta, hyödyntävät niitä. Komitea toivookin, että näin voidaan saavuttaa todellista edistystä liikkuvuuden esteiden poistamisessa. 3. Muutosehdotusten analyysi 3.1. Yleistä 3.1.1. Asetuksen (ETY) N:o 574/72 95 artiklassa säädetään sairaus- ja äitiysvakuutuksesta myönnettyjen luontoisetuuksien korvaamisesta sellaisille eläkeläisille ja heidän perheenjäsenilleen, joilla ei ole oikeutta etuuksiin sen jäsenvaltion lainsäädännön mukaan, jonka alueella he asuvat. 3.1.2. Korvausjärjestelmä perustuu kertasuorituksiin. Ennen asetuksen (EY) N:o 3095/95 voimaan astumista kertasuoritus laskettiin keskimääräisten kulujen perusteella perhekohtaisesti. Asetuksen (EY) N:o 3095/95 2 artiklan mukaan perhekohtainen kertakorvaus korvattiin henkilökohtaisella kertakorvauksella. Näin kertakorvaukset lähenevät etuuksien todellisia kustannuksia. Ehdotuksessa tehdään uuden järjestelmän edellyttämät muutokset kertakorvausten arvioimiseksi, jolloin korvauksesta tulee käytännössä henkilökohtainen kertakorvaus. Sen lisäksi ehdotuksessa pyritään sääntelemään tiettyjä tilanteita, joissa jäsenvaltioiden laitosten väliset suhteet ovat epäselviä. 3.1.3. On muistettava, että silloin, kun kertakorvausta ei mainita, luontoisetuudet (sairaalahoito jne.) korvataan todellisten kustannusten mukaan ja eläkkeensaajan asuinpaikkana olevan valtion lainsäädännön perusteella. Asuinpaikkana olevan valtion ja eläkettä maksavan valtion laitosten väliset suhteet on puolestaan määritelty kertakorvausjärjestelmän perusteella. Todellisten kustannusten ja kertakorvauksen välillä on aina eroja, pieniä tai suuria. Ne johtuvat siitä, että luontoisetuuksien kustannukset vaihtelevat jäsenvaltioittain. Eriarvoisuutta halutaankin rajoittaa mahdollisimman paljon. 3.2. Käsiteltävän ehdotuksen 1 artikla: asetuksen (ETY) N:o 1408/71 muuttaminen Komissio ehdottaa asetuksen (ETY) N:o 1408/71 29 ja 31 artiklan muuttamista. Kyseiset artiklat koskevat tapauksia, joissa luontoisetuuksia saavat eläkeläisen perheenjäsenet, jotka asuvat (29 artikla) tai oleskelevat (31 artikla) muussa kuin siinä jäsenvaltiossa, jossa eläkeläinen asuu. 3.2.1. 29 artiklan 1 kohdan a alakohdan muuttaminen Ehdotuksessa määritellään uusi periaate, jonka mukaan silloin, kun perheenjäsenet asuvat eläkettä maksavassa jäsenvaltiossa (toimivaltainen valtio), se valtio myöntää luontoisetuudet omalla kustannuksellaan, vaikka eläkeläinen asuukin toisessa valtiossa. Asia ei ole nykyään näin, sillä voimassa olevien säännösten mukaan se valtio, jossa eläkeläinen asuu, maksaa niiden perheenjäsenien luontoisetuudet, jotka asuvat eläkettä maksavassa jäsenvaltiossa. 3.2.2. 31 artiklan a alakohdan muuttaminen Asetuksen (ETY) N:o 574/72 95 artiklan muuttamisen johdosta valtioille, jossa perheenjäsenet asuvat, korvataan heidän kertakorvauksensa, mikäli valtio on toinen kuin eläkeläisen asuinpaikkana oleva valtio. Mikäli perheenjäsenet oleskelevat toisessa valtiossa, se valtio, jossa he asuvat ei siis enää valtio, jossa eläkeläinen asuu korvaa luontoisetuuksien todelliset kustannukset. On huomattava, että päinvastoin kuin edeltävässä tapauksessa (29 artikla) näin tapahtuu myös siinä tapauksessa, että perheenjäsen oleskelee eläkeläisen eläkettä maksavassa valtiossa. 3.2.3. Liitteen I I osan, liitteen II II osan, liitteen II a, liitteen IV ja liitteen VI muuttaminen Ehdotetuissa muutoksissa vain ajantasaistetaan liitteitä jäsenvaltioiden uusien säännösten mukaisiksi. Kyse on pääasiassa yksinkertaisista ja muodollisista muutoksista, joihin komitealla ei ole erityistä huomauttamista. 3.3. Ehdotuksen 2 artikla: asetuksen (ETY) N:o 574/72 muuttaminen Ehdotettuaan muutoksia asetukseen (ETY) N:o 1408/71 komissio ehdottaa muutettaviksi sen täytäntöönpanomenettelystä annetun asetuksen joitakin artikloja. Nekin johtuvat siitä, että asetuksella (EY) N:o 3095/95 muutettiin asetuksen (ETY) N:o 574/72 95 artiklaa. 3.3.1. 29 artiklan 1, 2 ja 5 kohdan muuttaminen Komissio ehdottaa täsmennystä, jonka mukaan tässä artiklassa tarkoitetaan eläkeläisen perheenjäseniä, jotka asuvat samassa valtiossa kuin itse eläkeläinen. 3.3.2. 30 artiklan 1 ja 3 kohdan muuttaminen sekä 5 kohdan lisääminen Kyse on muutoksista, jotka ovat suoraa seurausta asetuksen (ETY) N:o 1408/71 29 artiklan muutoksista, ja ne koskevat toimivaltaisessa jäsenvaltiossa asuvien eläkeläisen perheenjäsenien uutta tilannetta. Sekä otsikkoa että ehtoja on tämän vuoksi muutettava. Komissio katsoo tarpeelliseksi myös lisätä uuden kohdan, joka on otettu asetuksen edellisestä kohdasta sen sovittamiseksi uuteen tilanteeseen. 3.3.3. 31 artiklan 3 kohdan muuttaminen Mikäli eläkeläisen perheenjäsenet oleskelevat toisessa jäsenvaltiossa, eläkeläisen asuinpaikan laitoksen aiemmin vaatimat muodollisuudet suoritetaan nyt perheenjäsenten asuinpaikan laitoksessa. 3.3.4. 93 artiklan 1 ja 2 kohdan muuttaminen Tehtyjen muutosten vuoksi ehdotetaan tämän artiklan 1 ja 2 kohdasta poistettavaksi viittaus asetuksen (ETY) N:o 1408/71 29 artiklaan. 3.3.5. 95 artiklan 1 kohdan ja 3 kohdan b alakohdan muuttaminen 95 artiklaa, jonka muuttaminen on aiheuttanut nyt käsillä olevat muutokset, on puolestaan myös muutettava. Sekä 1 että 3 kohdassa on nyt viitattava 29 artiklan 1 kohtaan, jotta etuuksiin, joiden kustannukset korvataan kertasuoritteisesti, liitetään myös niitä eläkeläisten perheenjäseniä koskevat etuudet, jotka asuvat toisessa valtiossa kuin eläkeläinen. 3.3.6. Liitteiden 1, 2, 3 ja 4 muuttaminen Tässäkin on kyse muodollisista muutoksista, jotka johtuvat miltei kokonaan asianomaisten laitosten nimien muutoksista. Komitealla ei ole tähän huomautettavaa. 3.3.7. Liitteen 9 muuttaminen Joitakin otsakkeita on muutettu pääasiassa lainaamalla tällä välin solmittuja kahdenkeskisiä sopimuksia. 3.3.8. Liitteen 10 muuttaminen Tässäkin tapauksessa joitakin otsakkeita on muutettu, mikä johtuu enimmäkseen mainittujen laitosten nimien muutoksesta. 3.4. 3 artikla Asetuksen voimaan astumisen päivämäärä. 4. Päätelmät 4.1. Komitea kannattaa muutosehdotuksia, koska ne ovat välttämättömiä ajantasaistamisen kannalta ja koska ne helpottavat asetusten soveltamista mahdollisiin ristiriitaisiin kysymyksiin entistä täsmällisempien säännösten avulla. Komitea suosittaa kuitenkin tulevaisuutta ajatellen, että ehdotuksia perustellaan nykyistä seikkaperäisemmin ja selkeämmin, jotta toimien tarkoitusta on helpompi eritellä. Bryssel, 10. joulukuuta 1997. Talous- ja sosiaalikomitean puheenjohtaja Tom JENKINS